ddrg/super_eurlex huggingface dataset:
2)

Lisätään 3 a artikla seuraavasti: ”3 a artikla Oikeus tulla kuulluksi EAMV:ssa valvontatoimenpiteitä koskevista välipäätöksistä 1. Tässä artiklassa vahvistettua menettelyä sovelletaan 2 ja 3 artiklasta poiketen silloin, kun EAMV antaa välipäätöksiä asetuksen (EU) N:o 648/2012 67 artiklan 1 kohdan toisen alakohdan nojalla. 2. Tutkivan virkamiehen on toimitettava asiakirja-aineisto ja havaintonsa EAMV:lle ja ilmoitettava tutkimuksen kohteena olevalle henkilölle välittömästi havainnoistaan antamatta tälle kuitenkaan mahdollisuutta esittää vastineita. Tutkivan virkamiehen tutkimuslausunnossa on esitettävä tosiseikat, jotka voivat muodostaa yhden tai useamman asetuksen (EU) N:o 648/2012 liitteessä I mainituista rikkomisista, mukaan lukien mahdolliset rikkomisia raskauttavat tai lieventävät näkökohdat. Tutkivan virkamiehen on pyynnöstä annettava tutkimuksen kohteena olevan henkilön tutustua asiakirja-aineistoon. 3. Jos EAMV katsoo, että tutkivan virkamiehen tutkimuslausunnossa kuvatut tosiseikat eivät muodosta asetuksen (EU) N:o 648/2012 liitteessä I lueteltua rikkomista, sen on tehtävä päätös tutkimuksen lopettamisesta ja annettava päätös tiedoksi tutkimuksen kohteena olevalle henkilölle. 4. Jos EAMV päättää, että tutkimuksen kohteena oleva henkilö on syyllistynyt yhteen tai useampaan asetuksen (EU) N:o 648/2012 liitteessä I lueteltuun rikkomiseen, ja määrää välipäätöksellä asetuksen (EU) N:o 648/2012 73 artiklan 1 kohdan a, c ja d alakohdassa tarkoitettuja valvontatoimenpiteitä, sen on annettava kyseinen välipäätös välittömästi tiedoksi tälle henkilölle. EAMV:n on asetettava kohtuullinen määräaika, jonka kuluessa tutkimuksen kohteena olevat henkilöt voivat esittää kirjallisia vastineita välipäätökseen. EAMV ei ole velvollinen ottamaan huomioon määräajan umpeutumisen jälkeen toimitettuja kirjallisia vastineita. EAMV:n on pyynnöstä annettava tutkimuksen kohteena olevien henkilöiden tutustua asiakirja-aineistoon. EAMV voi kutsua tutkimuksen kohteena olevat henkilöt suulliseen kuulemiseen. Tutkimuksen kohteena olevien henkilöiden avustajina voi olla asianajajia tai muita EAMV:n hyväksymiä päteviä henkilöitä. Suulliset käsittelyt eivät ole julkisia. 5. EAMV:n on kuultava tutkimuksen kohteena olevaa henkilöä ja annettava lopullinen päätös mahdollisimman pian välipäätöksen antamisen jälkeen. Jos EAMV katsoo täydellisen asiakirja-aineiston perusteella ja tutkimuksen kohteena olevaa henkilöä kuultuaan, että tutkimuksen kohteena oleva henkilö on syyllistynyt yhteen tai useampaan asetuksen (EU) N:o 648/2012 liitteessä I lueteltuun rikkomiseen, sen on annettava vahvistava päätös, jolla määrätään yhdestä tai useammasta asetuksen (EU) N:o 648/2012 73 artiklan 1 kohdan a, c ja d alakohdassa tarkoitetusta valvontatoimenpiteestä. EAMV:n on annettava kyseinen päätös välittömästi tiedoksi kyseiselle henkilölle. Jos EAMV antaa lopullisen päätöksen, jolla ei vahvisteta välipäätöstä, välipäätös katsotaan kumotuksi.”
(5)

Asetuksen (EU) N:o 648/2012 25 l artiklan 1 kohdan toisen alakohdan mukaan ESMAlla on mahdollisuus antaa kiireellisiä toimia edellyttävissä tapauksissa sakkojen tai uhkasakkojen määräämistä koskevia välipäätöksiä kuulematta ensin tutkimuksen tai menettelyn kohteena olevia henkilöitä. Sen varmistamiseksi, että ESMAlla on tehokkaat valtuudet antaa välipäätöksiä, tutkimuksen kohteena olevilla kolmansien maiden keskusvastapuolilla ja niihin liittyvillä kolmansilla osapuolilla ei pitäisi olla oikeutta tutustua asiakirja-aineistoon tai tulla kuulluksi ennen kuin tutkiva virkamies on toimittanut havaintonsa sisältävän asiakirja-aineiston ESMAlle tai ennen kuin ESMA on tehnyt välipäätöksensä. Puolustautumisoikeuksien kunnioittamiseksi kolmansien maiden keskusvastapuolilla ja niihin liittyvillä kolmansilla osapuolilla olisi kuitenkin oltava oikeus tutustua asiakirja-aineistoon heti kun tutkiva virkamies on toimittanut asiakirja-aineiston ja tutkimuslausuntonsa ESMAlle ja oikeus tulla kuulluksi mahdollisimman pian sen jälkeen kun ESMA on antanut välipäätöksensä.
2)

Lisätään artiklat seuraavasti: ”8 b artikla 1. Kielletään valkovenäläisten lentoliikenteen harjoittajien, myös yhteisiä reittitunnuksia tai kiintiövarausjärjestelyjä käyttävän markkinoivan lentoliikenteen harjoittajan ominaisuudessa toimivien, liikennöimien ilma-alusten laskeutuminen, lentoonlähtö tai ylilento unionin alueella. 2. Edellä olevaa 1 kohtaa ei sovelleta, jos kyseessä on pakkolasku tai ylilento hätätilanteessa. 8 c artikla 1. Poiketen siitä, mitä 8 b artiklassa säädetään, liitteessä II luetellut jäsenvaltioiden toimivaltaiset viranomaiset voivat antaa luvan ilma-aluksen laskeutumiseen, lentoonlähtöön tai ylilentoon unionin alueella, jos kyseiset toimivaltaiset viranomaiset ovat todenneet, että tällainen laskeutuminen, lentoonlähtö tai ylilento on tarpeen humanitaarisista syistä tai muuta tämän asetuksen tavoitteiden mukaista tarkoitusta varten. 2. Asianomaisen jäsenvaltion tai asianomaisten jäsenvaltioiden on ilmoitettava muille jäsenvaltioille ja komissiolle kaikista 1 kohdan nojalla myönnetyistä luvista.”
”3

Luokkaan 1 kuuluvasta aineksesta saatu liha-luujauho.
(8)

Virasto on myös tiedottanut komissiolle ja EU:n lentoturvallisuuskomitealle teknisen avun hankkeista, joita on toteutettu asetuksen (EY) N:o 474/2006 mukaisen toimintakiellon vaikutuspiiriin kuuluvissa kolmansissa maissa. Virasto on antanut tietoja suunnitelmista ja pyynnöistä, jotka koskevat teknistä lisäapua ja yhteistyötä kolmansien maiden siviili-ilmailuviranomaisten hallinnollisten ja teknisten valmiuksien parantamiseksi, jotta kyseisiä viranomaisia voidaan auttaa ratkaisemaan sovellettavien siviili-ilmailun kansainvälisten turvallisuusnormien noudattamiseen liittyvät ongelmat. Jäsenvaltioita on kehotettu vastaamaan tällaisiin pyyntöihin kahdenväliseltä pohjalta yhteistyössä komission ja viraston kanssa. Tässä yhteydessä komissio on todennut uudelleen, että on hyödyllistä antaa kansainväliselle ilmailuyhteisölle tietoja – erityisesti kansainvälisen siviili-ilmailujärjestön, jäljempänä ’ICAO’, lentoturvallisuuden täytäntöönpanoa avustavan kumppanuuden ASIAP-välineellä (Aviation Safety Implementation Assistance Partnership) – teknisestä avusta, jota unioni ja sen jäsenvaltiot antavat kolmansille maille ilmailun turvallisuuden parantamiseksi koko maailmassa.
(1)

Kaliumformiaatin vesiliuoksen valmistaja on toimittanut Ruotsin viranomaisten välityksellä komissiolle hakemuksen kyseisen aineen sisällyttämiseksi uutena lannoitetyyppinä asetuksen (EY) N:o 2003/2003 liitteeseen I. Kaliumformiaatin vesiliuos on kehitetty parantamaan kaliumin imeytymistä sellaisten kasvien lehtiin, jotka erityisesti tarvitsevat sitä pääravinteenaan. Tällaisia kasveja ovat esimerkiksi hedelmät ja vihannekset.
(4)

Tutkimuksen kohteena oleva tuote on sama kuin edellisessä kappaleessa määritelty tuote, joka luokitellaan tällä hetkellä CN-koodeihin ex 7019 39 00, ex 7019 40 00, ex 7019 59 00 ja ex 7019 90 00, mutta se on lähetetty Marokosta, riippumatta siitä, onko sen alkuperämaaksi ilmoitettu Marokko (Taric-koodit 7019390081, 7019400081, 7019590081 ja 7019900081), jäljempänä ’tutkimuksen kohteena oleva tuote’.
(7)

Uusien tai ajan tasalle saatettujen yhdenmukaistettujen luokitusten noudattamista ei tulisi vaatia heti, vaan on tarpeen antaa toimittajille aikaa muuttaa aineiden ja seosten merkinnät ja pakkaukset uusien tai tarkistettujen luokitusten mukaisiksi ja myydä nykyiset varastonsa, joihin sovelletaan olemassa olevia sääntelyvaatimuksia. Tämä aika on tarpeen myös siksi, että toimittajille jää riittävästi aikaa toteuttaa tarvittavat toimet sen varmistamiseksi, että muita lakisääteisiä vaatimuksia noudatetaan jatkuvasti tämän asetuksen nojalla tehtyjen muutosten jälkeen. Tällaisiin vaatimuksiin voivat kuulua Euroopan parlamentin ja neuvoston asetuksen (EY) N:o 1907/2006 (3) 22 artiklan 1 kohdan f alakohdassa tai Euroopan parlamentin ja neuvoston asetuksen (EU) N:o 528/2012 (4) 50 artiklassa vahvistetut vaatimukset. Toimittajilla olisi kuitenkin oltava mahdollisuus soveltaa uusia tai päivitettyjä yhdenmukaistettuja luokituksia ja mukauttaa merkintöjä ja pakkauksia vastaavasti vapaaehtoisuuden pohjalta ennen tämän asetuksen soveltamispäivää ja sen voimaantulopäivästä alkaen, jotta voidaan taata ihmisten terveyden ja ympäristön suojelun korkea taso ja tarjota toimittajille riittävästi joustavuutta,
2)

Muutetaan liite III seuraavasti: a) Korvataan viitenumerokohta 98 seuraavasti: Viitenumero Aineiden tunnistus Rajoitukset Käytön edellytysten ja varoitusten sanamuoto Kemiallinen nimi/INN Ainesosien yleisten nimien luettelossa esiintyvä nimi CAS-numero EY-numero Valmistetyyppi, kehon osat Enimmäispitoisuus käyttövalmiissa valmisteessa Muu a b c d e f g h i ”98 Bentsoehappo, 2-hydroksi- (1) Salicylic acid 69-72-7 200-712-3 a) Poishuuhdeltavat hiuksille ja kasvojen karvoille tarkoitetut valmisteet b) Muut valmisteet lukuun ottamatta vartalovoiteita, luomivärejä, ripsivärejä, silmänrajauskyniä, huulipunia ja roll-on-deodorantteja c) Vartalovoiteet, luomivärit, ripsivärit, silmänrajauskynät, huulipunat ja roll-on-deodorantit a) 3,0 % b) 2,0 % c) 0,5 % a) b) c) Ei saa käyttää alle 3-vuotiaille lapsille tarkoitetuissa valmisteissa. Ei saa käyttää valmisteissa, jotka voivat aiheuttaa loppukäyttäjän keuhkojen altistumista hengitysteitse. Ei saa käyttää suuhygieniavalmisteissa. Muihin tarkoituksiin kuin mikro-organismien kehittymisen estämiseksi valmisteessa. Käyttötarkoitus on ilmoitettava selkeästi valmisteen pakkauksessa. Nämä pitoisuudet sisältävät kaiken aineen Salicylic acid käytön. a) b) c) Ei saa käyttää alle 3-vuotiaille lapsille (2) b) Lisätään kohta seuraavasti: Viitenumero Aineiden tunnistus Rajoitukset Käytön edellytysten ja varoitusten sanamuoto Kemiallinen nimi/INN Ainesosien yleisten nimien luettelossa esiintyvä nimi CAS-numero EY-numero Valmistetyyppi, kehon osat Enimmäispitoisuus käyttövalmiissa valmisteessa Muu a b c d e f g h i ”x Titaanidioksidi jauheena, joka sisältää vähintään 1 prosenttia titaanidioksidihiukkasia, joiden aerodynaaminen halkaisija on ≤ 10 μm Titanium Dioxide 13463-67-7/ 1317-70-0/ 1317-80-2 236-675-5/ 215-280-1/ 215-282-2 a) kasvoille tarkoitetut irtojauhevalmisteet b) hiuksille ja kasvojen karvoille tarkoitetut aerosolisuihkevalmisteet c) muut valmisteet a) 25 % b) 1,4 % kuluttajille ja 1,1 % ammattikäytössä. a) b) Ainoastaan pigmenttimuodossa (c) Ei saa käyttää valmisteissa, jotka voivat aiheuttaa loppukäyttäjän keuhkojen altistumista hengitysteitse”
KOMISSION TÄYTÄNTÖÖNPANOASETUS (EU) 2021/851,

annettu 26 päivänä toukokuuta 2021,

asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,

ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,

sekä katsoo seuraavaa:

(1) Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

(2) Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Sen vuoksi asetusta (EY) N:o 1484/95 olisi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

ON HYVÄKSYNYT TÄMÄN ASETUKSEN:

1 artikla Korvataan asetuksen (EY) N:o 1484/95 liite I tämän asetuksen liitteellä.

2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä toukokuuta 2021. Komission puolesta, puheenjohtajan nimissä, Wolfgang BURTSCHER Pääjohtaja Maatalouden ja maaseudun kehittämisen pääosasto

(1) EUVL L 347, 20.12.2013, s. 671.

(2) EUVL L 150, 20.5.2014, s. 1.

(3) Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).
1)

Muutetaan 30 artikla seuraavasti: a) korvataan 4 kohta seuraavasti: ”4. Jos havaitaan säännösten noudattamatta jättämisiä nauta- lammas- ja vuohieläinten tunnistus- ja rekisteröintijärjestelmän osalta, sovelletaan seuraavaa: a) tilalla olevaa nautaeläintä, jonka toinen tunnistin on hävinnyt, pidetään määritettynä, jos se tunnistetaan selkeästi ja yksilöllisesti asetuksen (EY) N:o 1760/2000 3 artiklan ensimmäisen kohdan b, c ja d alakohdassa tarkoitetun nautaeläinten tunnistus- ja rekisteröintijärjestelmän kaikkien muiden osien perusteella; b) tilalla olevaa lammas- tai vuohieläintä, jonka toinen tunnistin on hävinnyt, pidetään määritettynä, jos se voidaan tunnistaa asetuksen (EY) N:o 21/2004 4 artiklan 2 kohdan a alakohdan mukaisesti ensimmäisellä tunnistimella, edellyttäen että kaikki muut lammas- ja vuohieläinten tunnistus- ja rekisteröintijärjestelmän vaatimukset täyttyvät; c) jos tilalla on yksi nauta-, lammas – tai vuohieläin, jonka molemmat tunnistimet ovat hävinneet, sitä pidetään määritettynä, jos se voidaan tunnistaa rekisterin, eläinpassin, soveltuvin osin tietokannan tai muun asetuksessa (EY) N:o 1760/2000 tai asetuksessa (EY) N:o 21/2004 säädetyn keinon perusteella, edellyttäen että eläintenpitäjä voi todistaa toteuttaneensa ennen paikalla tehtävästä tarkastuksesta ilmoittamista toimenpiteet tilanteen korjaamiseksi; d) jos havaitut säännösten noudattamatta jättämiset liittyvät rekisteriin, eläinpassiin tai nautaeläinten sähköiseen tietokantaan tehtyihin virheellisiin merkintöihin, jotka eivät ole merkityksellisiä sellaisten tukikelpoisuusedellytysten noudattamisen tarkistamisen kannalta, jotka ovat muita kuin delegoidun asetuksen (EU) N:o 639/2014 53 artiklan 4 kohdassa tarkoitetut tukikelpoisuusedellytykset, kyseistä eläintä pidetään ei-määritettynä ainoastaan, jos tällaisia virheitä löydetään vähintään kahdessa tarkastuksessa 24 kuukauden aikana. Kaikissa muissa tapauksissa kyseisiä eläimiä pidetään ei-määritettyinä ensimmäisen havainnon jälkeen; e) jos havaitut säännösten noudattamatta jättämiset liittyvät sähköiseen tietokantaan liian myöhään tehtyihin ilmoituksiin eläimiä koskevista tapahtumista, kyseistä eläintä pidetään määritettynä, jos ilmoitus on tehty ennen pitoajan alkamista tai delegoidun asetuksen (EU) N:o 639/2014 53 artiklan 4 kohdan mukaisesti vahvistettua viitepäivää. Nauta-, lammas- ja vuohieläinten tunnistus- ja rekisteröintijärjestelmässä olevia ja siihen tehtäviä merkintöjä voidaan muuttaa milloin tahansa, jos havaitaan ilmeisiä virheitä, jotka toimivaltainen viranomainen hyväksyy.”; b) kumotaan 5 kohta;
(11)

Asetuksen (EY) N:o 178/2002 32 b artiklassa säädettyä velvollisuutta ilmoittaa asiaan liittyvistä tutkimuksista olisi sovellettava myös elintarvikealan toimijoihin tai asianomaisiin osapuoliin, jotka aikovat toimittaa arvioitavaksi asiakirjan sellaisena kuin se on määriteltynä täytäntöönpanoasetuksen (EU) N:o 307/2012 2 artiklassa. Asetuksen (EY) N:o 178/2002 32 b artiklassa säädettyä menettelyä on kuitenkin syytä mukauttaa. Asetuksen (EY) N:o 178/2002 32 b artiklassa säädetyt menettelylliset seuraukset tapauksissa, joissa kyseisen artiklan säännöksiä ei noudateta, johtavat viivästyksiin asiakirjan arvioinnissa. Kun otetaan huomioon asetuksen (EY) N:o 1925/2006 8 artiklan 5 kohdassa säädetty ehdoton neljän vuoden määräaika, voisivat arvioinnin viivästykset kuitenkin merkitä sitä, että säädettyä määräaikaa ei noudatettaisi. Näin ollen kyseiset menettelylliset seuraukset eivät sovellu asetuksen (EY) N:o 1925/2006 liitteessä III olevaan C osaan sijoitettujen aineiden arviointimenettelyn yhteyteen, eikä niitä pitäisi säätää. Jotta komission olisi mahdollista tehdä asetuksen (EY) N:o 1925/2006 liitteessä III olevassa C osassa mainitusta valvonnan alaisesta aineesta päätös vaaditussa määräajassa, olisi otettava huomioon ainoastaan sellaiset asiakirjat, jotka on toimitettu 24 kuukauden kuluessa siitä päivästä, jona aine on merkitty kyseiseen liitteeseen.
(5)

Jotta ESMA voisi veloittaa kauppatietorekistereiltä vuonna 2021 maksut oikeasuhteisella tavalla ja samalla kattaa kaikki niiden valvontaan liittyvät kustannukset, kauppatietorekisterien ESMAlle vuonna 2021 suorittamien vuosimaksujen laskennassa käytettävää viiteajanjaksoa on tarpeen muuttaa. Koska ESMA on rekisteröinyt asianomaiset kauppatietorekisterit sekä asetuksen (EU) N:o 648/2012 että asetuksen (EU) 2015/2365 nojalla, kyseistä viiteajanjaksoa koskevat muutokset olisi tehtävä yhtä aikaa kumpaankin asetukseen.
(6)

Kemikaaliviraston lausunto huomioon ottaen kaliumsorbaatti on aiheellista sisällyttää asetuksen (EU) N:o 528/2012 liitteeseen I. Koska kaliumsorbaatti on arvioitu direktiivin 98/8/EY 11 artiklan 1 kohdan mukaisesti hyväksytyn, tehoainetta koskevan asiakirja-aineiston perusteella, kaliumsorbaatti olisi sisällytettävä asetuksen (EU) N:o 528/2012 liitteessä I olevaan ryhmään 6.
(2)

Lisäksi asetuksen (EU) 2016/429280 artiklassa säädetään jäsenvaltioiden tai niiden vyöhykkeiden tai lokeroiden voimassa olevan, tiettyjä luetteloituja tauteja koskevan taudista vapaan aseman, jonka komissio on hyväksynyt esimerkiksi neuvoston direktiivin 64/432/ETY (2) mukaisesti, säilyttämisestä. Tämän lisäksi komission delegoidun asetuksen (EU) 2020/689 (3) 84 artiklalla täydennetään asetuksessa (EU) 2016/429 vahvistettuja tähän liittyviä sääntöjä vahvistamalla tiettyjä voimassa olevia taudista vapaita asemia koskevat siirtymäsäännökset. Kyseisessä säännöksessä säädetään erityisesti, että jäsenvaltioilla tai niiden vyöhykkeillä, joilla on hyväksytty taudista vapaa asema ennen kyseisen delegoidun asetuksen soveltamispäivää, on katsottava olevan hyväksytty Brucella abortus-, B. melitensis- ja B. suis -tartunnasta vapaa asema nautaeläinpopulaatioissa, kun niille on myönnetty direktiivin 64/432/ETY mukainen luomistaudista vapaa asema.
LIITE

Lisätään asetuksen (EY) N:o 881/2002 liitteessä I olevaan luonnollisten henkilöiden luetteloon seuraava kohta:

”Mohammad Ali Al Habbo (alkuperäinen kirjoitustapa: محمد علي الحبو) (hyvälaatuinen alias: a) Mohamad Abdulkarim; b) Muhammad Abd-al-Karim; huonolaatuinen alias: a) Al-Hebo; b) Al-Habu; c) Alhobo; d) Habo; e) Hebbo; f) Habu). Syntymäaika: a) 1.10.1983; b) 15.3.1983; c) 1.1.1980. Syntymäpaikka: Raqqa, Syyrian arabitasavalta. Syyrian kansalainen. Passin nro: 00814L001424 (Syyrian passi). Henkilötunnus a) 10716775 (Syyrian henkilökortti); b) 2020316097 (Syyrian henkilökortti); c) 2020409266 (Syyrian henkilökortti). Osoite: a) Gaziantep, Turkki (vuodesta 2016); b) Raqqa, Syyrian arabitasavalta. Lisätietoja: Turkkiin sijoittautunut avustaja, joka tarjoaa rahoituspalveluja Islamic State in Iraq and the Levant -järjestölle (ISIL), josta on käytetty luettelossa nimeä Al-Qaida in Iraq, tai sen tukemiseen. 7 d artiklan 2 kohdan i alakohdassa tarkoitettu nimeämispäivä: 17.6.2021.”
(1)

Asetuksen (EU) 2018/848 liitteessä VI esitetään malli sertifikaatille, joka annetaan toimijalle tai toimijaryhmälle, joka on ilmoittanut toiminnastaan sen jäsenvaltion toimivaltaiselle viranomaiselle, jossa toiminta tapahtuu, ja joka noudattaa mainittua asetusta. Sertifikaattimallissa on yhdenmukaisen täytäntöönpanon varmistamiseksi kaikille jäsenvaltioille pakollisia yhteisiä osia, kuten nimi, osoite, toimijoiden toiminnot ja tuoteluokat. Sertifikaatin myöntävät toimivaltaiset viranomaiset tai tapauksen mukaan valvontaviranomaiset tai tarkastuslaitokset voivat vaatia tiettyjä lisätietoja, joita voivat olla esimerkiksi yksityiskohtainen tuoteluettelo, tiedot maatalousmaasta ja tiloista, luettelo alihankkijoista ja tiedot tarkastuslaitoksen hyväksynnästä. On asianmukaista lisätä tätä koskeva osio sertifikaattiin.
(3)

Neuvoston täytäntöönpanopäätöksessä (YUTP) 2021/1002 (3) nimetään joitakin tahoja 24 ja 25 päivänä toukokuuta 2021 kokoontuneen Eurooppa-neuvoston niiden päätelmien panemiseksi täytäntöön, jotka annettiin, kun Ryanairin EU:n sisäinen lento laittomasti pakotettiin laskeutumaan Minskiin Valko-Venäjälle 23 päivänä toukokuuta 2021. Jotta voitaisiin välttää kyseisten uusien nimeämisten ei-toivottuja seurauksia, neuvoston päätöksellä (YUTP) 2021/1001 (4) muutetaan päätöstä 2012/642/YUTP siten, että otetaan käyttöön tiettyjä uusia poikkeuksia, jotka koskevat varojen jäädyttämistä ja kieltoa asettaa varoja tai taloudellisia resursseja luetteloon merkittyjen henkilöiden tai yhteisöjen saataville. Kyseiset poikkeukset koskevat lentoja humanitaarisiin tarkoituksiin, henkilöiden evakuoimiseksi tai kotiuttamiseksi, taikka aloitteisiin liittyen, joilla tuetaan luonnonkatastrofien, ydinonnettomuuksien tai kemiallisten katastrofien uhreja, sellaisiin poliittisiin kokouksiin osallistumiseksi, joiden tavoite on löytää ratkaisu Valko-Venäjän kriisiin tai edistää rajoittavien toimenpiteiden poliittisia tavoitteita, ja hätälentoja sekä lentoturvallisuuteen liittyviä kysymyksiä. Kyseiset poikkeukset on otettava huomioon asetuksessa (EY) N:o 765/2006.
(4)

Kemikaalivirasto toimitti 9 päivänä kesäkuuta 2020 komissiolle lausunnon (4) ehdotetuista muutoksista täytäntöönpanoasetuksen (EU) N:o 354/2013 11 artiklan 3 kohdan mukaisesti. Lausunnossa todetaan, että luvan haltijan hakemat muutokset voimassa olevaan lupaan kuuluvat asetuksen (EU) N:o 528/2012 50 artiklan 3 kohdan a alakohdan soveltamisalaan ja että muutosten täytäntöönpanon jälkeen kyseisen asetuksen 19 artiklan edellytykset täyttyvät edelleen. Kemikaalivirasto toimitti samana päivänä komissiolle tarkistetun yhteenvedon biosidivalmisteen ominaisuuksista kaikilla unionin virallisilla kielillä täytäntöönpanoasetuksen (EU) N:o 354/2013 11 artiklan 6 kohdan mukaisesti.
(4)

Kun tulliviranomaiset panevat täytäntöön asetuksessa (EU) N:o 517/2014 vahvistettuja markkinoille saattamista koskevia rajoituksia ja kieltoja, niiden on voitava yksilöidä EORI-numeroiden avulla yritykset, jotka saattavat fluorihiilivetyjä markkinoille mainitun asetuksen mukaisesti. Näin voidaan myös helpottaa tulliviranomaisten harjoittamaa valvontaa, jossa käytetään digitaalisia välineitä. Kyseessä oleva yritys voidaan yksilöidä, jos sen EORI-numero on saatavilla rekisterissä. Tämän vuoksi on tarpeen vaatia, että unionin ulkopuolelle sijoittautuneet yritykset, jotka ovat valtuuttaneet ainoan edustajan, toimittavat oman EORI-numeronsa. Vaatimus siitä, että nämä yritykset toimittavat ainoan edustajansa EORI-numeron, olisi poistettava tarpeettomana.
5)

Muutetaan 7 artikla seuraavasti: a) korvataan 1 kohdan viimeinen virke seuraavasti: ”Näiden luottolaitosten on raportoitava valvontaan liittyvät rahoitustiedot täytäntöönpanoasetuksen (EU) 2021/451 11 artiklassa täsmennetyin aikavälein, ja raportoinnin on katettava liitteessä I täsmennettyjä yhteisiä vähimmäisvaatimuksia vastaavat tiedot.”; b) korvataan 2 kohdassa oleva viittaus täytäntöönpanoasetukseen (EU) N:o 680/2014 viittauksella täytäntöönpanoasetukseen (EU) 2021/451; c) korvataan 4 kohta seuraavasti: ”4. Edellä 3 kohdassa tarkoitetut valvontaan liittyvät rahoitustiedot on raportoitava täytäntöönpanoasetuksen (EU) 2021/451 12 artiklassa täsmennetyin aikavälein, ja raportoinnin on katettava liitteessä I täsmennettyjä yhteisiä vähimmäisvaatimuksia vastaavat tiedot.”; d) korvataan 5 kohdassa oleva viittaus täytäntöönpanoasetukseen (EU) N:o 680/2014 viittauksella täytäntöönpanoasetukseen (EU) 2021/451;